C 344/104
EL
Επίσημη Εφημερίδα της Ευρωπαϊκής Ένωσης
29.9.2023
Στοιχεία που δημοσιεύθηκαν πρόσφατα (34) καταδεικνύουν ότι ο αριθμός των νέων εταιρειών-μονόκερων στην ΕΕ ήταν σχετικά χαμηλός το πρώτο τρίμηνο του 2023 – καταχωρίστηκαν μόνο τέσσερις, έναντι περίπου 20 κατά την αντίστοιχη περίοδο του 2021 και του 2022 (22 και 20 αντίστοιχα).
Το πρώτο τρίμηνο του 2020 συστάθηκαν τέσσερις νέες εταιρείες-μονόκεροι.
Ως εκ τούτου, το «ποσοστό γεννήσεων» των εταιρειών-μονόκερων στην ΕΕ φαίνεται ότι έχει μειωθεί στα προ της πανδημίας COVID-19 επίπεδα.
Ακόμη και με την πρόσφατη ανοδική της τάση, η ΕΕ υστερεί σε σχέση με άλλες περιοχές, όπως οι ΗΠΑ, η Κίνα και το Ηνωμένο Βασίλειο, όπου συγκεντρώνονται οι περισσότερες εταιρείες-μονόκεροι, είτε επειδή συστήνονται εκεί είτε επειδή μετακινούνται εκεί μετά τη σύστασή τους (35).
Η δημιουργία ισχυρών και υποστηρικτικών συστημάτων και η πλήρης αξιοποίηση του δυναμικού της ενιαίας αγοράς της ΕΕ αποτελούν σημαντικούς παράγοντες για την αύξηση του αριθμού των εταιρειών-μονόκερων ή την προσέλκυση τους από όλα τα μέρη του κόσμου.
Η βασική πορεία στηρίζεται στα ιστορικά δεδομένα των εταιρειών-μονόκερων που καλύπτουν την περίοδο 2008-2022.
Η λειτουργική μορφή που επιλέγεται στην περίπτωση αυτή είναι η εκθετική και ταιριάζει με τα ιστορικά δεδομένα (γράφημα 15).
Δεν παρουσιάζεται πορεία της ψηφιακής δεκαετίας λόγω της πρόσφατης/τρέχουσας αστάθειας των τάσεων.
Γράφημα 15
Αριθμός εταιρειών-μονόκερων στην ΕΕ.
Ιστορικά δεδομένα και βασική πορεία
3.2.10.
Ψηφιοποίηση των δημόσιων υπηρεσιών Στόχος: η ψηφιοποίηση των δημόσιων υπηρεσιών, όπου υπάρχει 100 % προσβάσιμη διαδικτυακή παροχή βασικών δημόσιων υπηρεσιών και, κατά περίπτωση, είναι δυνατό για τους πολίτες και τις επιχειρήσεις στην Ένωση να αλληλεπιδρούν διαδικτυακά με τις δημόσιες διοικήσεις.
Ορισμός του ΒΔΕ: — Πολίτες: Η διαδικτυακή παροχή βασικών δημόσιων υπηρεσιών για τους πολίτες υπολογίζεται ως το ποσοστό των διοικητικών ενεργειών που μπορούν να πραγματοποιηθούν εξολοκλήρου διαδικτυακά για σημαντικά γεγονότα της ζωής.
Λαμβάνονται υπόψη τα ακόλουθα γεγονότα της ζωής: αλλαγή κατοικίας· μεταφορά· κίνηση διαδικασίας μικροδιαφορών· οικογένεια· σταδιοδρομία· σπουδές· υγεία. — Επιχειρήσεις: Η διαδικτυακή παροχή βασικών δημόσιων υπηρεσιών για τις επιχειρήσεις, η οποία υπολογίζεται ως το ποσοστό των διοικητικών μέτρων που απαιτούνται για την έναρξη επιχειρηματικής δραστηριότητας και την άσκηση τακτικών επιχειρηματικών δραστηριοτήτων, που μπορεί να πραγματοποιηθούν εξολοκλήρου διαδικτυακά.
(34) Dealroom (https://tinyurl.com/EU-unicorns-Q1-2023) (35) Dealroom (https://tinyurl.com/unicorns-totals-non-EU)